
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 6 

28 Ιανουάριου 2009 


ΚΑΝΟΝΙΣΜΟΙ 


Περί αντικαταστάσεως του υπ’ αριθμ. 124/1999 Κανονι¬ 
σμού υπό τον τίτλον «Εσωτερικός Κανονισμός του 
Κλάδου Ραδιοφωνίας της Επικοινωνιακής και Μορ¬ 
φωτικής Υπηρεσίας της Εκκλησίας της Ελλάδος 
(Ε.Μ.Υ.Ε.Ε.)». 

ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

ΚΑΝΟΝΙΣΜΟΣ ΥΠ’ ΑΡΙΘΜ. 189/2009 

Έχουσα υπ’ όψει: 

1. Τας διατάξεις των άρθρων 4 και 5 του υπ’ αριθμ. 
114/1998 Κανονισμού «Περί συστάσεως και οργανώσεως 
Επικοινωνιακής και Μορφωτικής Υπηρεσίας της Εκκλη¬ 
σίας της Ελλάδος». 

2. Τας διατάξεις του υπ’ αριθμ. 124/1999 Κανονισμού 
υπό τον τίτλον: «Εσωτερικός Κανονισμός του Κλάδου 
Ραδιοφωνίας της Επικοινωνιακής και Μορφωτικής Υπη¬ 
ρεσίας της Εκκλησίας της Ελλάδος (Ε.Μ.Υ.Ε.Ε.).» (Φ.Ε.Κ. 
218/Α/21.10.1999). 

3. Το υπ’ αριθμ. 5/8.1.2009Έγγραφον του Διευθυντού 
Κλάδου Ραδιοφωνίας της Εκκλησίας της Ελλάδος. 

4. Την υπ’ αριθμ. 1/9.1.2009 Γνωμοδότησιν του παρά 
τη Ιερά Συνόδω της Εκκλησίας της Ελλάδος Ειδικού 
Νομικού Συμβούλου. 

5. Την από 12.1.2009 εισήγησιν της Επιτροπής Διοική- 
σεως της Επικοινωνιακής και Μορφωτικής Υπηρεσίας 
της Εκκλησίας της Ελλάδος. 

6. Την από 13.1.2009 Απόφασιν Αυτής, ψηφίζει: 

Τον υπ’ αριθμ. 189/2009 Κανονισμόν έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΟ. 189/2009 

Περί αντικαταστάσεως του υπ’ αριθμ. 124/1999 Κανο¬ 
νισμού υπό τον τίτλον: 

«Εσωτερικός Κανονισμός του Κλάδου Ραδιοφωνίας 
της Επικοινωνιακής και Μορφωτικής Υπηρεσίας της 
Εκκλησίας της Ελλάδος (Ε.Μ.Υ.Ε.Ε.).» 

Άρθρον1 

Ο Κλάδος της Ραδιοφωνίας προβλέπεται υπό του 
άρθρου 4 του υπ’ αριθμ. 114/1998 Κανονισμού της Ιεράς 
Συνόδου «Περί συστάσεως και οργανώσεως Επικοινω- 
νιακής και Μορφωτικής Υπηρεσίας της Εκκλησίας της 


Ελλάδος» υπάγεται εις τας διατάξεις αυτού, και διέ- 
πεται υπό των διατάξεων του παρόντος Εσωτερικού 
Κανονισμού. 

Αρθρον 2 
Σκοποί 

1. Ο Ραδιοφωνικός Σταθμός (Ρ/Σ) της Εκκλησίας της 
Ελλάδος είναι εκκλησιαστικός υπό την έννοιαν ότι εκ¬ 
φράζει και υπηρετεί το Σώμα της Εκκλησίας το συ- 
γκροτούμενον εις Μητροπόλεις και Ενορίας εντός των 
ορίων της δικαιοδοσίας της εν Ελλάδι Ορθοδόξου Εκ¬ 
κλησίας. Η έκφρασις και διακονία του Σώματος της 
Εκκλησίας δύναται να λειτουργήση ραδιοφωνικούς εις 
τα εξής πεδία: 

α) της μεταδόσεως του μηνύματος του Ευαγγελίου 
και της εμβαθύνσεως εις το ορθόδοξον φρόνημα και 
την παράδοσιν της Εκκλησίας, 
β) της εξοικειώσεως των ακροατών προς τας εκφάν¬ 
σεις του πολιτισμού, τον οποίον παρήγαγε ανά τους 
αιώνας το εκκλησιαστικόν γεγονός (μουσική, ποίησις 
και ανάλυσις των «σχολών» η των κορυφαίων της ζω¬ 
γραφικής, αρχιτεκτονικής, ενδυματολογίας, ποικιλτικής, 
αλλά και της λατρευτικής δραματουργίας κλπ., 
γ) της υπομνήσεως του νοήματος, ήτοι της σημασίας 
δια την ζωήν του σημερινού ανθρώπου στοιχείων του 
εκκλησιαστικού βίου όπως ο ημερήσιος, εβδομαδιαίος 
και ετήσιος κύκλος της εκκλησιαστικής λατρείας, αι 
περίοδοι και αι πρακτικοί της νηστείας και της ασκή- 
σεως εν γένει, αι ιεραί πράξεις και αι τελεταί (αγιασμός, 
κηδεία, μνημόσυνον, σαραντισμός κλπ), 
δ) της ολοπλεύρου και ισομερούς ενημερώσεως δια 
τα συμβαίνοντα εις τας Ιεράς Μητροπόλεις εντός της 
δικαιοδοσίας της εν Ελλάδι Ορθοδόξου Εκκλησίας, 
ε) της ενημερώσεως δια τα συμβαίνοντα εις τον ορ¬ 
θόδοξον χώρον, τον διαχριστιανικόν κόσμον και τον Ελ¬ 
ληνισμόν της Διασποράς, (δραστηριότητας προβλήματα, 
θεολογικά συνέδρια, εκδόσεις βιβλίων, περιοδικών, πα- 
τερικών κειμένων, οπτικοακουστικών εκδόσεων κλπ.). 

2. Η έκφρασις και διακονία του Σώματος της Εκκλησί¬ 
ας υπό του Ραδιοφωνικού Σταθμού αποκλείει παν ίχνος 
ιδεολογικής προπαγάνδας η πολεμικής αντιπαραθέσεως 
η σκανδαλοθηρίας η περιχαρακώσεως η εσωστρεφείας 
και εν γένει διακρίσεων, αι οποίαι προκαλούν φόβον 
έναντι παντός ετέρου και διαφορετικού. Προς τον σκο- 

πόν τούτον ο Ραδιοφωνικός Σταθμός αρθρώνει λόγον 
ανεξικάκως εντός ενός περιβάλλοντος πολυπολιτισμι- 
κού με σεβασμόν έναντι πόσης μορφής ετερότητος και 
διαμορφώνει παρουσίαν ως φορεύς εκφράσεως εν τω 
κόσμω της εν Ελλάδι Ορθοδόξου Εκκλησίας εμβαθύνων 
μακροθύμως εις την αξίαν και αξιοπρέπειαν του ανθρω¬ 
πίνου προσώπου και την οικουμενικήν ιδέα της κοινότη- 
τος. Λειτουργεί δε ως δίαυλος επικοινωνίας μετά της 
διανοήσεως προωθών τον διάλογον με τα πνευματικά 
ρεύματα της κοινωνίας. 

Αρθρον 3 

Περί του Διευθυντού Ραδιοφωνίας 

1. Ο Κλάδος Ραδιοφωνίας της Ε.Μ.Υ.Ε.Ε. διευθύνεται 
υπό του Διευθυντού Ραδιοφωνίας, διοριζομένου υπό 
της Επιτροπής Διοικήσεως (Ε.Δ) της Ε.Μ.Υ.Ε.Ε., κατόπιν 
προτάσεως του Προέδρου αυτής. Ο Διευθυντής δύναται 
να αναθέτη εις στελέχη του Σταθμού την αναπλήρωσίν 
του δί ειδικής αποφάσεώς του. 

2. Ο Διευθυντής Ραδιοφωνίας δέον να έχη προϋπηρε¬ 
σίαν εις την Διοίκησιν Επιχειρήσεων η την Ενημέρωσιν 
η την εν γένει παραγωγήν προγραμμάτων και έργων 
του λόγου. 

3. Παρίσταται, άνευ ψήφου (εάν δεν είναι μέλος) εις 
την Επιτροπήν Διοικήσεως, καλούμενος δε υπό του Προ¬ 
έδρου παρέχει εξηγήσεις δί οιονδήποτε ζήτημα εμπίπτει 
εις τας αρμοδιότητας αυτού. 

4. Διορίζει τους υπευθύνους τομέων της Ραδιοφωνίας 
και το εις αυτούς απασχολούμενον μόνιμον η με κάθε 
είδους συνεργασίας προσωπικόν, μεταθέτει αναλόγως, 
προς τας ανάγκας του Ραδιοφώνου, εντός των υπη¬ 
ρεσιών αυτού, το υπηρετούν προσωπικόν, ορίζει τας 
αμοιβάς των μη μονίμων υπαλλήλων και πάσαν έκτα¬ 
κτον δαπάνην, αξιολογεί την απόδοσιν του προσωπικού 
και την ποιότητα του Προγράμματος, αποφασίζει την 
παροχήν αδειών και την λύσιν της συνεργασίας μετά 
του προσωπικού της Ραδιοφωνίας, διαχειρίζεται τα υπό 
του Προϋπολογισμού προβλεπόμενα κονδύλια, και συ¬ 
νυπογράφει τας δαπάνας της Ραδιοφωνίας, κατά τας 
διατάξεις του Κανονισμού 114/1998 και πάντοτε εν τοις 
ορίοις οι οποίοι έχουν προσδιορισθή δι' αποφάσεώς 
της Ε.Δ. της Ε.Μ.Υ.Ε.Ε.. 

5. Συμμετέχει εις την κατάρτισιν του Προϋπολογισμού 
της Ραδιοφωνίας, συμφώνως με τα προβλεπόμενα εις 
τον Κανονισμόν 114/1998 της Ιεράς Συνόδου. 

6. Ο Διευθυντής προβαίνει εις την κατάρτισιν του 
Προγράμματος του Σταθμού κατόπιν προτάσεως της 
Επιτροπής Προγράμματος του οικείου Τομέως. 

7. Ασκεί την εποπτείαν και την ευθύνην της ομαλής 
και αποδοτικής λειτουργίας της Ραδιοφωνίας και πάσης 
άλλης υπηρεσίας εξηρτημένης εξ αυτής, υφισταμένης η 
συσταθησομένης, και φροντίζει δια τον εκσυγχρονισμόν 
(ψηφιοποίησιν κ.λπ.) και την ανά τον κόσμον δορυφο¬ 
ρικήν μετάδοσιν του σήματος της Ραδιοφωνίας, ως και 
την δικτύωσιν αυτής και μέσω Διαδικτύου (ΙπΙβιηθΐ). 

Αρθρον 4 

Τομείς του Κλάδου Ραδιοφωνίας 

Εις τον Κλάδον Ραδιοφωνίας της Ε.Μ.Υ.Ε.Ε. λειτουρ¬ 
γούν οι ακόλουθοι τομείς η υπηρεσίαΐ: 

1. Υπηρεσία Διοικήσεως. 

α. Αυτή διεκπεραιοί τα του διορισμού, της απολύσεως, 


αδειών, μεταθέσεως, αξιολογήσεως, λύσεως συνεργα¬ 
σίας, παγίας και εκτάκτου αμοιβής, του πάσης φύσεως 
προσωπικού της Ραδιοφωνίας και φέρει την ευθύνην 
της κατοχυρώσεως και προστασίας των περιουσιακών 
στοιχείων, τα οποία έχουν διατεθεί προς λειτουργίαν 
του Κλάδου Ραδιοφωνίας. 

β. Ο Προϊστάμενος της Υπηρεσίας Διοικήσεως, κα¬ 
λείται Υπεύθυνος Διοικητικού και αναφέρεται εις τον 
Διευθυντήν Ραδιοφωνίας. Ο Υπεύθυνος Διοικητικού, εκ¬ 
προσωπεί τον Διευθυντήν Ραδιοφωνίας, κατόπιν ρητής 
εξουσιοδοτήσεώς του, ενώπιον των Δικαστηρίων και 
πάσης άλλης αρχής δια ζητήματα έχοντα σχέσιν με τα 
καθήκοντά του. 

γ. Εις την Υπηρεσίαν Διοικήσεως υπάγεται και η 
Γραμματεία, η οποία εκτελεί την γραμματειακήν υπο- 
στήριξιν του Σταθμού. Την ευθύνην λειτουργίας της 
Γραμματείας έχει ο Υπεύθυνος Διοικητικού. 

2. Τομεύς Προγράμματος. 

Εις τα στελέχη του εν λόγω τομέως ανήκει η δι- 
ατύπωσις εισηγήσεων προς τον Διευθυντήν Κλάδου 
Ραδιοφωνίας επί παντός προγράμματος του Ρ/Σ, η πα¬ 
ρακολούθησή της λειτουργίας του Προγράμματος, της 
Ροής, των Ηχοληπτών, της μελέτης ακροαματικοτήτων, 
της πωλήσεως υλικού προγραμμάτων προς τρίτους και 
της εσωτερικής προβολής και προωθήσεως του Κλάδου 
Ραδιοφωνίας. 

Ο Τομεύς περιλαμβάνει τα κατωτέρω όργανα: 

α. Η Επιτροπή Προγράμματος συγκροτείται εκ τριών 
μελών διοριζομένων υπό του Διευθυντού τη εγκρίσει 
της Επιτροπής Διοικήσεως επί διετή θητεία δυναμένης 
να ανανεούται. Τα μέλη δέον όπως είναι επιστήμονες 
υψηλής θεολογικής η φιλολογικής η μουσικής η λα- 
ογραφικής καταρτίσεως η πρόσωπα με εγνωσμένην 
εμπειρίαν η εξειδίκευσιν εις την παραγωγήν ραδιοφω¬ 
νικών προγραμμάτων. 

Η Επιτροπή συγκαλείται εις συνεδρίασιν υπό του Δι- 
ευθυντού, ορίζοντος το θέμα της συνεδριάσεώς της, και 
καταρτίζει προτάσεις προς αυτόν ως προς το περιεχό- 
μενον, τους άξονας και την θεματολογίαν του Προγράμ¬ 
ματος, τας εκπομπάς και προτείνει τους παραγώγους. 

β. Την Επιτροπήν Ποιότητος, η οποία είναι δυνατόν 
να συγκροτηθή προς τον σκοπόν υποβολής προτάσεων 
προς τον Διευθυντήν επί της ποιότητος του προγράμ¬ 
ματος και να αποτελείται εκ τριών έως πέντε μελών 
διοριζομένων υπό του Διευθυντού επί διετή θητεία (δυ¬ 
ναμένης να ανανεούται). Η Επιτροπή σύγκειται εξ ενός 
θεολόγου, ενός φιλολόγου, ενός ειδικού επί θεμάτων 
ορθοφωνίας, ενός μουσικού και ενός προσώπου εμπεί¬ 
ρου εις τας ραδιοφωνικός εκπομπάς. Κάθε μέλος της 
Επιτροπής παρακολουθεί το Πρόγραμμα του Σταθμού 
και δύναται οποτεδήποτε αυτεπαγγέλτως, οπωσδήπο¬ 
τε δε ανά τρίμηνον, να αξιολογή το Πρόγραμμα και 
άπαντας τους παραγώγους του, ως και να προβαίνη 
συναφώς εις την διατύπωσιν βελτιωτικών προτάσεων 
προς τον Διευθυντήν. 

Τα μέλη της Επιτροπής Ποιότητας, εν αντιθέσει προς 
τα μέλη της Επιτροπής Προγράμματος, δεν δύνανται 
να είναι και παραγωγοί εκπομπών. 

γ. Τον Υπεύθυνον Ροής Προγράμματος, ο οποίος παρα¬ 
κολουθεί καθημερινώς την τεχνικώς ορθήν εφαρμογήν 
και εκπομπήν του Προγράμματος (ροήν), παρεμβαίνει 
εις αυτήν εις περιπτώσεις εκτάκτους, αναδιατάσσει το 
ημερήσιον πρόγραμμα επί ανακυπτούσης αδυναμίας 

τηρήσεώς του κατόπιν συνεννοήσεως μετά του Διευ- 
θυντού. Ο Υπεύθυνος προβαίνει κατ’ έτος, όσον αφορά 
την ποιότητα ροής, εις την υποβολήν αξιολογήσεως του 
προσωπικού του Σταθμού προς τον Διευθυντήν. 

3. Τομεύς Ενημερώσεως. 

Εις τον Τομέα τούτον προ'ΐσταται ο Υπεύθυνος Ενημε¬ 
ρώσεως, ο οποίος έχει δημοσιογραφικήν ιδιότητα, σχε¬ 
διάζει και εισηγείται εις τον Διευθυντήν την πολιτικήν 
εκκλησιαστικής ενημερώσεως και συντάσσει τα δελτία 
ειδήσεων, έχει την ευθύνην της παραγωγής μονίμων και 
εκτάκτων ενημερωτικών εκπομπών, συνεργαζόμενος 
μετά της Επιτροπής Προγράμματος, ως και την ευθύνην 
της κινήσεως των εξωτερικών συνεργείων ηχοληψίας 
και στηρίξεως του ρεπορτάζ, και προτείνει εις τον Δι¬ 
ευθυντήν Ραδιοφωνίας συνεργάτας δια την εκτέλεσιν 
των ανωτέρω εργασιών. 

4. Τομεύς Πωλήσεων. 

α. Εις τον Τομέα τούτον προ'ΐσταται ο Υπεύθυνος 
Πωλήσεων, όστις έχει προϋπηρεσίαν εις την ευρυτέραν 
διαφημιστικήν αγοράν. 

β. Ο Τομεύς Πωλήσεων χαράσσει και εισηγείται αρμο- 
δίως την εμπορικήν πολιτικήν, καταρτίζει και υποβάλλει, 
εις τας αρμοδίας κρατικός η λοιπός υπηρεσίας, τιμοκα¬ 
τάλογον παντός είδους διαφημίσεων και χορηγιών, έχει 
σχέσιν με τους μεσίτας διαφημιστικών μέσων, τους δια¬ 
φημιστές και μεμονωμένος επιχειρήσεις προς προβολήν 
των η δια τυχόν πωλήσεις μέσω της Ραδιοφωνίας της 
Εκκλησίας της Ελλάδος, προβάλλει, με συμψηφισμόν, 
την Ραδιοφωνίαν εις τα άλλα μέσα, έντυπα, η ηλεκτρο¬ 
νικά, παρακολουθεί την ακροαματικότητα, ως προς το 
εμπορικόν της ενδιαφέρον, οργανώνει και λειτουργεί 
τομείς πωλήσεων μέσω Διαδικτύου και πωλήσεων εις 
αγοράς του εξωτερικού. 

γ. Η εμπορική πολιτική δύναται να αφορά μόνον εις 
την προβολήν και διακίνησιν ειδών, άτινα δεν απάδουν 
τω εκκλησιαστικοί ήθει. 

5. Τομεύς Δημοσίων Σχέσεων. 

α. Εις τον Τομέα τούτον προ'ΐσταται ο Υπεύθυνος 
Σχέσεων, ο οποίος δέον να έχη προϋπηρεσίαν εις τον 
τομέα της επικοινωνίας. 

β. Ο Υπεύθυνος Δημοσίων Σχέσεων φροντίζει δια 
την δημοσιοποίησιν του έργου της Ραδιοφωνίας της 
Εκκλησίας δια παντός προσφόρου μέσου, εισηγείται 
πολιτικήν προβολής εις τον Διευθυντήν, δημιουργεί και 
λειτουργεί, ομαλώς, δίκτυον σχέσεων και αλληλοπροβο- 
λής με άλλα μέσα, έντυπα και ηλεκτρονικά, διοργανώνει 
εκδηλώσεις δια την ανάδειξιν εκπομπών η του συνόλου 
του προγράμματος και φροντίζει δια την απάμβλυνσιν 
και ακύρωσιν τυχόν δυσμενών εντυπώσεων εις βάρος 
της Ραδιοφωνίας δια της παροχής πληροφοριών και 
εξηγήσεων εις τα εμπλεκόμενα μέρη. 

6. Οικονομική Υπηρεσία - Λογιστήριον. 

Εις τον Τομέα τούτον προΐσταται ο Υπεύθυνος Οικο¬ 
νομικών, ο οποίος έχει τα κατωτέρω καθήκοντα : 

α. Σχεδιάζει το οικονομικόν πλάνον λειτουργίας του 
Κλάδου Ραδιοφωνίας και τας χρηματοοικονομικός με- 
λέτας δια τυχόν αλλαγάς η επεκτάσεις η συστάσεις 
νέων εξηρτημένων υπηρεσιών. 

β. Εκτελεί πληρωμάς και εισπράξεις των υποχρεώσε¬ 
ων του Κλάδου Ραδιοφωνίας προς άπαντας, το προσω¬ 
πικόν και τρίτους (προμηθευτές, Δημόσιον, ασφαλιστικά 
ταμεία κλπ). 

γ. Εκπροσωπεί τον Κλάδον Ραδιοφωνίας και τον 


Σταθμόν ενώπιον πάσης φορολογικής η άλλης αρχής 
εις τον τομέα της αρμοδιότητός του, βοηθεί εις την 
σύνταξιν του Προϋπολογισμού, Ισολογισμού και Απο¬ 
λογισμού του Κλάδου και υποβάλλει κατά μήνα εις τον 
Διευθυντήν έκθεσιν δια την παρακολούθησιν εφαρμογής 
του εγκεκριμένου Προϋπολογισμού, τον σχεδιασμόν της 
ροής πληρωμών, κέρδη η ζημίας και τας υποχρεώσεις 
της Ραδιοφωνίας. 

δ. Παρακολουθεί την εξέλιξιν καταθέσεων, επενδύσε¬ 
ων, ασφαλιστηρίων συμβάσεων και δανεισμού και ειση- 
γείται μεταβολάς δια την κερδοφόρον εξέλιξιν αυτών. 

ε. Διατηρεί και ενημερώνει βιβλία και στοιχεία της Ρα¬ 
διοφωνίας κατά το ισχύον νομικόν πλαίσιον και υποβάλ¬ 
λει τα δέοντα εις τας φορολογικός και άλλας αρχάς. 

7. Τεχνική Υπηρεσία 

Η Τεχνική Υπηρεσία περιλαμβάνει τεχνικούς ειδικευ- 
ομένους εις τα ηλεκτρονικά (πομπούς, κεραίας, ζεύξιν 
κ.λ.π.) και εις την ηχοληψίαν και υπόκειται εις τας υπη¬ 
ρεσιακός οδηγίας του Διευθυντού, έχουσα ως καθή¬ 
κον την τεχνικήν υποστήριξιν της λειτουργίας του Ρ/Σ. 
Ο Διευθυντής δύναται να διορίζη Υπεύθυνον Τεχνικής 
Υπηρεσίας. 

Η επάρκεια των αποδεικνύεται εξ ειδικών σπουδών 
και προϋπηρεσίας εις την Ραδιοφωνίαν. Οι σήμερον 
υπηρετούντες εις τον Ρ/Σ της Εκκλησίας δεν χρήζουν 
ετέρας πιστοποιήσεως επάρκειας πλην της ευδόκιμου 
προϋπηρεσίας των εις τον Ρ/Σ, ως αυτή βεβαιούται υπό 
της Διευθύνσεως του Σταθμού. 

ε. Ο επικεφαλής της Τεχνικής Υπηρεσίας υποβάλλει 
εις τον Διευθυντήν κατ’ έτος τουλάχιστον, η οσάκις 
εκείνος το ζητήσει, τεχνικήν έκθεσιν δια την κατάστασιν 
των παντός είδους μηχανημάτων της Ραδιοφωνίας και 
τας απαιτουμένας αλλαγάς, βελτιώσεις η επεκτάσεις. 

Άρθρον 5 
Ειδικός Σύμβουλος 

α. Πλησίον του Διευθυντού Ραδιοφωνίας δύναται να 
υπηρετή Ειδικός Σύμβουλος, ο διορισμός του οποίου 
αποφασίζεται υπό της Ε.Μ.Υ.Ε.Ε.. κατόπιν εισηγήσεως 
του Διευθυντού Ραδιοφωνίας, οσάκις κρίνη τούτο απα¬ 
ραίτητον. 

β. Ο Ειδικός Σύμβουλος δέον να έχη επαρκή προϋπη¬ 
ρεσίαν εις το διοίκησιν επιχειρήσεων αναλογών προς 
την Ραδιοφωνίαν Επιχειρήσεων η Μέσων και εις τους 
τομείς Προγράμματος και Ενημερώσεως και παραγω¬ 
γής λόγου. 

γ. Συμβουλεύει τον Διευθυντήν Ραδιοφωνίας δια την 
ορθολογικοτέραν και αποδοτικοτέραν διοίκησιν, λει¬ 
τουργίαν και επέκτασιν της Ραδιοφωνίας και των επί 
μέρους τομέων αυτής. 

Άρθρον 6 

Η νομιμότης της λειτουργίας του Κλάδου Ραδιοφωνίας 
διέπεται υπό των διατάξεων του Κανονισμού 114/1998 
της Εκκλησίας της Ελλάδος, των εις εφαρμογήν αυτού 
αποφάσεων της Επιτροπής Διοικήσεως της Ε.Μ.Υ.Ε.Ε. και 
των διατάξεων του παρόντος Κανονισμού. Ο Κανονισμός 
124/1999 της Εκκλησίας της Ελλάδος καταργείται. 

Αρθρον 7 
Τελικαί Διατάξεις 

α. Ο Κανονισμός ούτος τροποποιείται υπό της Διαρ- 

κούς Ιερός Συνόδου, κατόπιν αποφάσεως της Επιτροπής 
Διοικήσεως της Ε.Μ.Υ.Ε.Ε. 

β. Η ισχύς αυτού άρχεται από της δημοσιεύσεώς του 
εις το Περιοδικόν «ΕΚΚΛΗΣΙΑ» και την Εφημερίδα της 
Κυβερνήσεως. 

Αρθρον 8 
Κάλυψις δαπάνης 

Εκ των διατάξεων του παρόντος Κανονισμού αυτού 
προκαλείται δαπάνη εις βάρος του προϋπολογισμού 


του Νομικού Προσώπου της Εκκλησίας της Ελλάδος, το 
ύψος της οποίας δεν δύναται να προσδιορισθή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 13 Ιανουάριου 2009 
Ο Πρόεδρος 

| Ο Αθηνών ΙΕΡΩΝΥΜΟΣ 

Ο Αρχιγραμματεύς 
ή Αρχιμ. Κύριλλος Μισιακούλης 

